Diari Oficial de la Generalitat Valenciana


Sumari del DOGV 10823, del 30-12-2024 (2024/13979)

RESOLUCIÓ de 23 de desembre de 2024, de la Presidència del Consorci de Museus de la Comunitat Valenciana, per la qual es publica la relació definitiva de persones que han superat el procés selectiu d'accés als llocs de grup C, convocatòria 5/22, del procés excepcional d'estabilització pel sistema de concurs de mèrits, per a cobrir els llocs previstos en l'oferta pública d'ocupació (OPE) de 2022 de l'entitat, en execució de la Llei 20/2021, de 28 de desembre, de mesures urgents per a la reducció de la temporalitat en l'ocupació pública.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10493

Data del DOGV
:   30-12-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/13665

CVE
:   KCFO-Y-4115-83239

Data del document
:   23-12-2024

Organisme emissor
:   Consorci de Museus de la Comunitat Valenciana

Tipus de document
:   Resolució

Conclòs el procés selectiu per a l'accés als llocs de grup C, convocatòria 5/22 del procés excepcional d'estabilització pel sistema de concurs de mèrits, per a cobrir els llocs previstos en l'oferta pública d'ocupació (OPE) de 2022 del Consorci de Museus de la Comunitat Valenciana en execució de la Llei 20/2021, de 28 de desembre, de mesures urgents per a la reducció de la temporalitat en l'ocupació pública, convocats mitjançant la Resolució de 26 de desembre de 2022, de la Presidència del Consorci de Museus de la Comunitat Valenciana, per la qual es convoca el procés excepcional d'estabilització pel sistema de concurs de mèrits per a cobrir els llocs previstos en l'oferta pública d'ocupació (OPE) de 2022 de l'entitat (DOGV 9351, 31.05.2022).

I d'acord amb l'assenyalat en la base 7.1 de la mencionada convocatòria, en la qual s'establix que: «L'OTS elevarà a la Gerència del Consorci de Museus de la Comunitat Valenciana, per a la seua publicació en el *Diari Oficial de la Generalitat Valenciana*, les relacions provisionals de persones seleccionades per orde de puntuació total,...».

I de conformitat amb la Resolució de 21 de maig de 2024 per la qual s'avoca l'exercici de determinades competències (DOGV 9862, 03.06.2024)

I en virtut del vigent Decret 112/2023, de 25 de juliol, del Consell, pel qual establix l'estructura orgànica bàsica de la Presidència i de les conselleries de la Generalitat, modificat pel Decret 163/2023, de 29 de setembre, del Consell.

RESOLC

*Primer*

Publicar, a proposta de l'òrgan tècnic de selecció, la relació de persones que han superat les proves selectives, per orde de puntuació total, i que es relacionen en l'annex de la present resolució.

*Segon*

Les persones relacionades hauran de presentar davant el Consorci de Museus de la Comunitat Valenciana, en el termini de 10 dies hàbils comptats des del següent al de la publicació de la present resolució en el *Diari Oficial de la Generalitat Valenciana*, conforme al que s'establix en la base 7 de la mencionada Resolució de 31 de maig de 2022, la documentació que procedisca a fi d'acreditar que reunixen tots i cadascun dels requisits exigits en la convocatòria. La documentació exigida s'establix en la base 7.1, que es reproduïx a continuació:

1. Fotocòpia del DNI o NIE.

2. Fotocòpia autenticada del títol acadèmic exigible segons el que s'establix en la base 2.1.3 de la resolució, o certificació acadèmica que acredite haver realitzat tots els estudis per a l'obtenció del títol. En el cas de titulacions obtingudes a l'estranger, una foto- copia autenticada de la credencial d'homologació o, si fa al cas, del corresponent certificat d'equivalència. Este requisit no serà aplicable als aspirants que hagueren obtingut el reconeixement de la seua qualificació professional, en l'àmbit de les professions regulades, a l'empara de les disposicions de dret de la Unió Europea.

3. Declaració jurada de no haver sigut separada o separat, o haver-se revocat el seu nomenament com a personal funcionari interí, amb caràcter ferm, mitjançant procediment disciplinari, d'alguna administració pública o òrgan constitucional o estatutari, ni trobar-se inhabilitada o inhabilitat per sentència ferma per a l'exercici de qualssevol funcions públiques o d'aquelles pròpies del cos, agrupació professional funcionarial o escala objecte de les convocatòries. En el cas del personal laboral, no trobar-se inhabilitada o inhabilitat per sentència ferma o a conseqüència d'haver sigut acomiadat disciplinàriament de manera oportuna, per a exercir funcions similars en les pròpies de la categoria professional a la qual es pretén accedir.

Tractant-se de persones nacionals altres estats, no trobar-se inhabilitades o en situació equivalent ni haver sigut sotmeses a sanció disciplinària o equivalent que impedisca en els mateixos termes, en el seu Estat, l'accés a l'ocupació pública.

1. Certificat mèdic acreditatiu de posseir la capacitat física i psíquica necessària per a l'acompliment de les funcions dels llocs de treball oferits.

2. Els qui superen el procés selectiu, acreditaran els seus coneixements de valencià mitjançant la presentació dels certificats, diplomes o títols que hagen sigut homologats per la Generalitat.

3. Els servicis prestats en el Consorci de Museus de la Comunitat Valenciana no hauran de ser acreditats per les persones aspirants, que es limitaran a indicar l'antiguitat en els llocs en el formulari de sol·licitud per a la seua comprovació i informe pel Servici de Personal i Assumptes Generals, mentres que l'experiència professional en altres administracions públiques s'acreditarà a través de certificat de servicis prestats emés per l'òrgan competent de l'Administració on s'hagueren prestat que haurà d'indicar la denominació del lloc exercit, la categoria i el grup de classificació professional i el percentatge de duració de la jornada.

I, d'acord amb la base 7.2: «Les persones seleccionades que, dins del termini indicat i excepte casos de força major, no presentaren la documentació acreditativa dels extrems indicats, o que de la mateixa es deduïra que manquen d'algun dels requisits exigits, no podran ser nomenades personal laboral fix de Consorci de Museus de la Comunitat Valenciana, sense perjuí de la responsabilitat en què pogueren haver incorregut per falsedat en les seues sol·licituds de participació.»

*Tercer*

A fi d'assegurar la cobertura dels llocs convocats, d'acord amb el que s'establix en la base 8 de la mencionada Resolució de 31 de maig de 2022, quan es produïsquen renúncies de les persones seleccionades, abans de la formalització dels seus contractes, o en el cas que estes no compliren els requisits de la base 7.1 anterior, l'òrgan convocant podrà requerir de l'òrgan tècnic de selecció una relació complementària de les persones que seguisquen a les propostes, per a la seua possible contractació com a personal laboral fix del Consorci de Museus de la Comunitat Valenciana.

La present resolució posa fi a la via administrativa i, contra esta, podrà interposar-se un recurs potestatiu de reposició en el termini d'un mes comptat des de l'endemà de la seua publicació en el *Diari Oficial de la Generalitat Valenciana*, davant el mateix òrgan que ha dictat l'acte contra el qual es recorre, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o, directament, un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua publicació en el *Diari Oficial de la Generalitat Valenciana*, conforme al que s'establix en els articles 10, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjuí que les persones interessades puguen fer ús, si és el cas, de qualsevol altre que estimen procedent.

|  |
| --- |
| *Relació de persones aprovades, per ordre de puntuació, convocatòria 5/22* |

  

|  |  |  |  |  |
| --- | --- | --- | --- | --- |
| *DNI* | *Cognom 1* | *Cognom 2* | *Nom* | *Nota final* |
| \*\*\*6926\*\* | Bugeda | Cabrera | Nicolas Sergio | 80,00 |
| \*\*\*9154\*\* | Sanchez | Eslava | Germa | 66,66 |

  
  

València, 23 de desembre de 2024

José Antonio Rovira Jover

President del Consorci de Museus de la Comunitat Valenciana